Sabina Sharipova Pxuket turnirida yarim finalga chiqdi

Tailandning Pxuket shahrida davom etayotgan tennis bo‘yicha sovrin jamg‘armasi 15 ming AQSh dollaridan iborat turnirning yakkalik bahslarida yarim finalning uch nafar ishtirokchisi ma’lum bo‘ldi. Bu haqda “Olamsport” xabar bermoqda.

Turnirda uchinchi raqam ostida tasniflangan o‘zbekistonlik sportchi Sabina Sharipova chorak finalda yaponiyalik Yuiki Tanakaga qarshi kortga chiqdi. Bahsda Sabina raqibini ikki setda ham bir xil 6:1 hisobida mag‘lubiyatga uchratdi.
Endi Sharipova finalga chiqish uchun saralash bosqichi g‘oliblaridan biri xitoylik Fang Xunga qarshi kortga chiqadi.